OzLabs/hebrew-wiki-articles huggingface dataset:
אגם תמסח

אגם תמסח (בערבית: بحيرة التمساح), המכונה גם אגם התנינים, הוא אגם בשולי דלתת הנילוס במצרים. המים זורמים לאגם דרך מפרץ סואץ וזורמים הלאה ממנו דרך תעלת סואץ אל הים התיכון.

== גאוגרפיה ==
אגם תמסח נמצא בתוך שקע יחסי בין ים סוף והים התיכון, בשולי הדלתא של הנילוס. האגם נכלל כחלק מהאגמים המרים במצרים, שיושבים על נקודות עמוקות יותר בשקעים ויוצרות אגמים רדודים<ref name=":0"></ref>. שטח הפנים של אגם תמסח משתרע על פני 14 קילומטר מרובע, שטח זהה בערך לזה של העיר כפר סבא<ref name=":0" />. רובו הגדול של האגם הוא ביצתי ורדוד, ועומקו המרבי לא עולה על מטר וחצי.

יש הטוענים כי בתקופות מסוימות שינויים גאוגרפים הפכו את האגם לחלק הצפוני של מפרץ סואץ. החוקר הנרי מורטון סטנלי דיווח כי בשנת 1862 זרימה עזה של מים מים סוף יצרה נתיב חדש של מים שעבר דרך האגם, והפכה אותו לחלק ממפרץ סואץ. ב־4 במרץ 1863 קמה העיר אסמאעיליה, על שמו של המשנה למלך אסמאעיל פאשא, על גדתו הצפונית של אגם תמסח, מה שאפשר לעיר גישה לים סוף.

במאה ה-19 שיטפון מילא את ואדי טאמילת , מה שגרם לאגם לעלות על גדותיו ולמימיו לזרום הלאה אל האגמים המרים במרחק של כ-14 קילומטרים משם.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מצרים: גאוגרפיה
Nellie the Elephant

Nellie the Elephant (בתרגום מילולי לעברית: "נלי הפילה", בתעתיק לעברית: "נלי דה אלפנט") הוא שיר ילדים בריטי משנת 1956, שנכתב על ידי ראלף באלטר ופיטר הארט. השיר בוצע במקור על ידי השחקנית מנדי מילר, והוא מספר על פילה מואנשת בשם נלי שעוזבת את הקרקס בשביל לשוב חזרה לביתה במנדליי.

== רקע ==
השיר נכתב בשנת 1956 על ידי ראלף באלטר ופיטר הארט, כאשר הוא הוקלט בלונדון באותה שנה על ידי השחקנית מנדי מילר עם תזמורת בניצוח פיל קרדו. השיר עובד על ידי רון גודווין והופק על ידי ג'ורג' מרטין, ופורסם לראשונה באוקטובר 1956 על ידי חברת התקליטים פרלופון בתקליט. השיר הושמע אין ספור פעמים ב-BBC Radio בבריטניה בשנות החמישים ושנות השישים.

השיר בוצע על ידי להקת הפאנק רוק Toy Dolls בשנת 1982, ומאוחר יותר יצא כחלק מאלבומם "Dig That Groove Baby" בשנת 1983. הביצוע הונפק כסינגל, והגיע למקום הרביעי במצעד הסינגלים הבריטי בשנת 1984. כמו כן השיר בוצע על ידי להקת הפופ Black Lace.

בהמשך, בהשראת השיר, הופקה סדרה מונפשת בריטית לילדים בשם "נלי הפילה", אשר שודרה במקור בתחילת שנות ה-90 של המאה ה-20. הסדרה עוקבת אחר נלי הפילה, שבכל פרק פוגשת דמויות חדשות בדרך חזרה לביתה במנדליי, כאשר שיר הפתיחה של הסדרה הוא השיר "Nellie the Elephant". גרסת המקור של הסדרה דובבה על ידי לולו וטוני רובינסון, כאשר לולו ביצעה את שיר הפתיחה והוציאה אותו כסינגל בשנת 1990. הסדרה דובבה לעברית ושודרה בערוץ הילדים בשנת 1995 ומאוחר יותר בשידורים חוזרים בערוץ הופ!, כאשר דיבבו בה טל פרידמן וגיתית שובל, שגם ביצעה את שיר הפתיחה על פי תרגומה לעברית של נוגה אלגום.

באוקטובר 2005, כחלק מתוכנית הרדיו "Desert Island Discs", השיר בביצועו המקורי נבחר על ידי ג'קלין וילסון כאחת ההקלטות שהייתה לוקחת איתה למדבר. בבריטניה הומלץ להאזין לשיר במהלך החייאה, מפני שהוא מחולק ל-105 פעימות (ביטים) בדקה.

== קישורים חיצוניים ==

== הערות שוליים ==

קטגוריה:שירים באנגלית
קטגוריה:שירי ילדים
קטגוריה:שירים על דמויות נשיות בדיוניות
קטגוריה:שירים על פילים
קטגוריה:פילים בתרבות
גווניון (כדורגל)

גווניון (בצרפתית: Football Club de Gueugnon) הוא מועדון כדורגל צרפתי מהעיר גווניון, המשחק באליפות הלאומית 3, שהיא הליגה הצרפתית החמישית בחשיבותה.

== היסטוריה ==
המועדון הוקם בשנת 1940. בשנת 1974 הגיע המועדון, בראשותו של קז'ימייז' נובוטארסקי, לפלייאוף ליגה 1 אך הפסיד לרואן. בעונת 1978/79 המועדון זכה בליגה 2 אך לא קיבל מקום בליגה 1 בשל מעמדם הלא מקצועני.

בשנת 2000 הגיע המועדון לרבע גמר הגביע הצרפתי, אך הפסיד לנאנט בפנדלים והיה הראשון בין מועדוני ליגה 2 שזכה בגביע הליגה הצרפתית זאת אחרי שגבר בגמר על פ.ס.ז' בסטאד דה פראנס והשתתפה לראשונה במוקדמות גביע אופ"א בעונת 2000/2001.

באפריל 2011 איבד המועדון את מעמדו כמועדון מקצועני והחל לשחק באליפות החובבים של בורגונדי.<ref>[http://www.ouest-france.fr/sport/une_sport_detail_-National.-Le-FC-Gueugnon-place-en-liquidation-judiciaire_40394-1757507_actu.Htm National. Le FC Gueugnon placé en liquidation judiciaire] </ref>
== אצטדיון הקבוצה ==
אצטדיון הקבוצה נקרא ז'אן לאוויל. נקרא על שם גיבור מלחמת העולם הראשונה, מדינאי צרפתי. נפתח ב-1919.

שיא הצופים למשחק נרשם ב-9 במאי 1979, כאשר 16,876 צופים הגיעו למשחק מול שטרסבורג ברבע גמר גביע צרפת. האצטדיון שופץ לאחרונה בשנת 2007 וכיום יש לו קיבולת של 13,800 מושבים.<ref></ref> <gallery>

קובץ:Panoramique stade Jean Laville.jpg|אצטדיון ז'אן לאוויל
</gallery>

== תארים ==
* גביע הליגה הצרפתית
** זכייה: 2000
* ליגה 2
** זכייה: 1978/79
* אליפות צרפת לחובבים
** זכייה: 1947, 1952
== קישורים חיצוניים ==

* 

== הערות שוליים ==

קטגוריה:קבוצות כדורגל צרפתיות
גראן הוטל (סדרת טלוויזיה ספרדית)

גראן הוטל (בספרדית: Grand Hotel) היא סדרת טלוויזיה ספרדית שהקרנתה החלה בשנת 2011, נמשכה במשך 3 עונות וכללה 39 פרקים. השידור המקורי היה בערוץ Antena 3.

== עלילה ==
אירועי הסדרה מתרחשים בספרד של תחילת המאה ה-20. הארמון המלכותי בסנטנדר צולם כבית מלון יוקרתי. חוליו הגיע לבית מלון בו עובדת אחותו. עובדי המלון סיפרו לו שאחותו פוטרה מהעבודה בשל גניבה. חוליו לא מאמין לסיפור ומתחיל לעבוד בבית מלון במטרה לחקור את הפרשה. הוא מתאהב בבת של בעל בית מלון. ביחד הם מנסים לגלות את הסודות של המקום.

==הפצה בעולם==
הסדרה שודרה בצרפת, רוסיה ובריטניה כבר בשנת 2012. בהמשך היא שודרה בארצות נוספות. בארצות הברית הסדרה שודרה בגרסה המקורית בספרדית ובנטפליקס עם כיתוב באנגלית.

בשנת 2015 על בסיס הסדרה צולמה סדרה חדשה באיטליה ובשנת 2016 במקסיקו. בשנת 2016 צולמה סדרה במצרים תוך התאמתה לבית מלון מקומי. זו הייתה הסדרה המצרית הראשונה ששודרה בנטפליקס.

בשנת 2019 רשת ABC צילמה סדרה חדשה תוך התאמת העלילה למיאמי של ימינו.

==קישורים חיצוניים==
* 

קטגוריה:סדרות טלוויזיה ספרדיות
קטגוריה:סדרות דרמה היסטוריות
יחסי יפן – סאו טומה ופרינסיפה

יחסי יפן–סאו טומה ופרינסיפה הם היחסים הדיפלומטיים הרשמיים שבין יפן לבין הרפובליקה הדמוקרטית של סאו טומה ופרינסיפה.

== סקירה כללית ==
יפן והרפובליקה הדמוקרטית של סאו טומה ופרינסיפה מקיימות יחסים דיפלומטיים רשמיים. היחסים הדיפלומטיים שבין יפן לסאו טומה ופרינסיפה כוננו ב-22 ביולי 1975, יום הכרתה של יפן בעצמאותה של סאו טומה ופרינסיפה.

== ביקורים רמי דרג ==
* ז'ורז'ה בום ז'זוש, ראש ממשלת סאו טומה ופרינסיפה (2019)

== נציגויות דיפלומטיות ==
* יפן איננה מיוצגת בסאו טומה ופרינסיפה הן בדרג השגרירות והן בדרג הקונסולרי. יפן האמינה את שגרירות שבליברוויל, בירת גבון הסמוכה, על סאו טומה ופרינסיפה.
* סאו טומה ופרינסיפה איננה מיוצגת ביפן הן בדרג השגרירות והן בדרג הקונסולרי.

== קישורים חיצוניים ==
* [https://www.mofa.go.jp/region/africa/stp/data.html יחסי יפן–סאו טומה ופרינסיפה], באתר משרד החוץ היפני

== הערות שוליים ==
טום ג'קסון

תומאס ("טום") דייל ג'קסון (באנגלית: Thomas Dale Jackson; נולד ב-27 באוקטובר 1948) הוא שחקן וזמר קנדי.

== ביוגרפיה ==
ג'קסון נולד בשמורת אינדיאנים בססקצ'ואן. בהמשך המשפחה עברה לאלברטה ולויניפג. בגיל 14 עזב את בית הספר.

בשנת 1985 החל להשתתף בסדרות טלוויזיה. בין הסדרות המרכזיות בקריירה שלו ניתן לציין את "North of 60" ו-"Shining Time Station". פעילותו כשחקן נמשכה ברובה עד לשנת 2007.

במקביל החל בקריירה של זמר. במשך 18 שנים השתתף בהופעות חג המולד של חברת Huron Carole.

על הישגיו בתחום השירה וקולנוע בשנת 2000 התקבל למסדר קנדה. בנוסף לכך זכה בפרסים רבים.

בשנת 2009 מונה לנשיא אוניברסיטה של אוניברסיטת טרנט וכיהן בתפקיד זה עד לשנת 2013, כאשר הוחלף על ידי דון טפסקוט.

ב-2023 החל להופיע בסדרה "הלב של סאליבן", בתפקיד פרנק קריינבר. 

==קישורים חיצוניים==

* [http://www.tomali.com/ קורות חיים]

קטגוריה:שחקני קולנוע וטלוויזיה קנדים
קטגוריה:זמרים קנדים
קטגוריה:חברי מסדר קנדה
קטגוריה:קנדים ממוצא האומות הראשונות
קטגוריה:קנדים שנולדו ב-1948
מהירות שגא-קולית

זרימה חישובית על מנוע על-מגח סילוני X-43A במהירות מאך 7]]
מהירות שגא-קולית או שַׂגִּיא-קולית<ref></ref><ref></ref> (בלועזית: מהירות היפר-סונית) היא מהירות של עצם הנע הרבה מעל מהירות הקול, ואשר מתרחשות בה תופעות אווירודינאמיות ייחודיות.

מהירות שגא-קולית גדולה ממהירות על-קולית וניתן לאפיין מהירות זו כמעל 5 מאך. עם זאת, המהירות הנמוכה ביותר המאופיינת כשגא-קולי היא בפועל טווח של ערכים בסביבות 5 מאך (גבוה או נמוך במקצת) ומשתנה כתלות בתנאים הפיזיקליים שבהם שרויה הזרימה.

עבור מספרי מאך גבוהים מ-20, לצורך אנליזה ראשונית של גלי הלם משופעים נהוג להניח כי מאך שואף לאינסוף לצורך פישוט נוסחאות, שכן ההבדלים ביניהם צפויים להיות זניחים.

כלי תעופה הנעים במהירות שגא-קולית הם מנועי על-מגח סילוני ומעבורות חלל בזמן תהליך החדירה לכדור הארץ. ישנם גם טילים היפר-סונים הנעים במהירות זו.

==מאפיינים==
הדגמה של עצם נע במהירות 5 מאך
מכיוון שקיימת רציפות בין מהירות על-קולית למהירות שגא-קולית נהוג להגדיר אותה באמצעות מספר תופעות שמאפיינות אותה:
* שכבת גל הלם דקה – גל הלם קשתי נצמד לגוף כך שהמרחק בין הגל לגוף קטנה ונוצרת מעין שכבה דקה של זרימה. במספרי ריינולדס קטנים שכבה זו יכולה להתמזג עם שכבת הגבול ולגרור שכבת גל הלם צמיגה.
* שכבת אנטרופיה – שינוי (גרדיאנט) גדול של האנטרופיה בתוך שכבת הגבול. במפגש של זרימה על-קולית בפינה קהה נוצר גל הלם מנותק ובעל עקמומיות. השינוי באנטרופיה של קו זרימה לאחר גל ההלם גדל ככל שהעקמומיות גדלה. במספרי מאך גבוהים, לפי משפט קרוקו (Croco's principle) השינוי הופך משמעותי וגורר שינוי אנטרופיה גדול שיוצרים מערבולות בזרימה (ערבוליות גבוהה).
* טמפרטורות גבוהות – מתרחשת דיסוציאציה ויינון של הגז בזורם כך שהגז הופך לפלזמה והטמפרטורות שלאחר גל ההלם מגיעות לאלפי מעלות צלזיוס.
* צמיגות רבה – הגדלה של שכבת גבול.
* תופעות של גז לא אידיאלי.

==פרמטרי דמיות ==
בתחום הזרימה נהוג להשתמש בגדלים חסרי ממד. עבור מהירות נמוכות נהוג להשתמש במספר ריינולדס בשביל לאפיין את הזורם. עבור תחום השגא-קולי מספר זה פחות שימושי ונהוג לעשות שימוש במספר קנודסן.

עבור תופעות חשמליות ומגנטיות בזרימה שגא-קולית נעשה שימוש במספר סטיוארט.

== כלים הנעים במהירות שגא-קולית ==
* Kh-47M2 קינז'אל
* X-43
* ברהמוס-2
* צירקון 3M22
* R-37
* Shaurya
* DF-ZF
* SR-72
* רוקוול X-30

==ראו גם==
* בום על-קולי

==לקריאה נוספת==
<div class="mw-content-ltr">
* 
</div>

==קישורים חיצוניים==

==הערות שוליים==

קטגוריה:אווירודינמיקה
קטגוריה:הנדסה אווירונאוטית
קטגוריה:קול
קטגוריה:מהירות
אלפרד גוטשאלק (רב)

הרב אלפרד גוטשאלק (באנגלית Alfred Gottschalk; 7 במרץ 1930 אוברוזל , ריינלנד-פפאלץ, גרמניה - 12 בספטמבר 2009 סינסינטי ארצות הברית) היה רב אמריקאי, יליד גרמניה. ממנהיגי התנועה הרפורמית, נשיא ההיברו יוניון קולג' במשך 30 שנה.

==ילדותו==
גוטשאלק נולד ב-7 במרץ 1930 בעיירה אוברוזל , כיום במדינת ריינלנד-פפאלץ, גרמניה. בנם של ארנה לבית טרום ומקס גוטשאלק. בילדותו חווה התנכלויות אישיות כיהודי ואת ליל הבדולח. ב-1939, בגיל 8, נמלט עם הוריו לארצות הברית.

גוטשאלק סיפר כי כבר בגיל 15 החליט להיות רב, זאת בעקבות שמיעת דרשות של הרב סטיבן וויז.

==השכלה ומסלול מקצועי==
לגוטשאלק תואר ראשון מברוקלין קולג' - 1952. מסטר בספרות עברית מהיברו יוניון קולג' -1957. דוקטורט מאוניברסיטת דרום קליפורניה -1965. הוא הוסמך לרבנות ב־1957.
==פעילותו בהיברו יוניון קולג'==
גוטשאלק החל את פעילותו בהיברו יוניון קולג' כדיקן הקמפוס בלוס אנג'לס. ב-1971 התמנה לנשיא ההיברו יוניון קולג', תפקיד בו כיהן במשך 25 שנים, עד 1996.

במהלך כהונתו כנשיא ההיברו יוניון קולג' הביא לפתיחת המוסד לכיוונים חדשים, ובכך השפיע על היהדות הרפורמית כולה. ב-1974 הסמיך את סאלי פריסנד לרבה הראשונה באמריקה. ב-1975 הוסמכה ברברה הרמן כחזנית לראשונה. ב-1992 הוסמכה נעמה קלמן כרבנית הראשונה בישראל. בסוף שנות השמונים פתח את שערי המוסד להומואים ולסביות ובהמשך יסד את המכון ליהדות ומיגדר (Judaism and Sexual Orientation) במטרה לשלבם במעגל החיים היהודי.
==פרסומים==
גוטשאלק פרסם מעל 100 ספרים, מאמרים ופרסומים אחרים.
==תפקידים ואותות הוקרה==
* ב-1978 מונה גוטשאלק על ידי הנשיא ג'ימי קרטר כחבר בוועדה בראשות אלי ויזל שבהתאם להמלצותיה הוקם מוזיאון ארצות הברית לזכר השואה בוושינגטון.
* גוטשאלק הוזמן לברך בטקס ההשבעה של הנשיא רונלד רייגן - 1981.
* נשיא מוזיאון המורשת היהודית בניו-יורק 2000–2003.

==חיים אישיים==
היה נשוי לג'ינה שראג, נישואים שהסתיימו בגירושין. ב-1977 נישא לדיאן זף פרנק. לגוטשאלק 4 צאצאים, שניים מנישואיו הראשונים ושניים מנישואיו השניים.
==קישורים חיצוניים==
* [https://echoesandreflections.org/wp-content/uploads/2017/07/03-03-01-02-Gottschalk.Alfred_Biography.pdf גוטשאלק באתר Echoes & Reflections].
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רבנים רפורמים אמריקאים
קטגוריה:סגל היברו יוניון קולג'
קטגוריה:בוגרי ברוקלין קולג'
קטגוריה:בעלי תואר דוקטור מאוניברסיטת דרום קליפורניה
קטגוריה:בוגרי היברו יוניון קולג'
קטגוריה:אמריקאים שנולדו ב-1930
קטגוריה:אמריקאים שנפטרו ב-2009
סוזן לנוקס

סוזן לנוקס (באנגלית: Susan Lenox (Her Fall and Rise)) הוא סרט קולנוע אמריקאי משנת 1931 עם גרטה גרבו וקלארק גייבל בתפקידים הראשיים. זה הסרט היחיד שבו הופיעו ביחד.

התסריט מבוסס על הרומן Susan Lenox (Her Fall and Rise) דייוויד גרהם פיליפס משנת 1912.

==תקציר העלילה==
הלגה אולין (גרטה גרבו) נולדה מחוץ לנישואים. אמה מתה בלידה והיא גדלה אצל דודה קרל (ז'אן הרשולט) שהחזיק אותה כשפחה בביתו ובהגיעה לבגרות רצה לכפות עליה נישואים לג'ב מונסטרום (אלן הייל), אדם מבוגר וגס. היא התנגדה לכך וכאשר מונסטרום ניסה לכפות עליה יחסים, היא ברחה מהבית בתוך סופה עזה ומצאה מקלט באסם בחווה סמוכה סמוך שם גילה אותה בעל החווה, רודני ספנסר (קלארק גייבל).

ספנסר מטפל בה והיא מתחילה להתאהב בו. הוא אדריכל וחייב לנסוע לתחרות בדטרויט. הלגה נשארת בבית אבל לשם מגיעים אביה ומונסטרום. היא מתנגדת להם בכוח ובורחת עם הכירכרה שלהם לתחנת הרכבת שם היא נכנסת לקרון שבו להקת וודביל של וין ברלינגהם "ברלי" (ג'ון מיליאן). היא לא מגלה להם את שמה והם נותנים לה את השם סוזן לנוקס. השוטרים שהוזעקו למקום מחפשים ברכבת אבל ברלי מחביא אותה בתאו בתמורה שתהפוך לפילגשו.

באחת ההופעות פוגש אותה ספנסר אבל לאחר שמתברר לו שהיא פילגשו של ברלי, הוא חובט בו ובורח.

סוזן עוזבת את הלהקה וברכבת מתוודע אליה מיליונר בשם מייק קלי (הייל המילטון) שלוקח אותה לניו יורק להיות פילגשו. היא הופכת להיות ידוענית בחברה הגבוהה בעיר. היא ממשיכה להתעניין בספנסר וכשמתברר לה שפוטר מעבודתו בגלל תפקוד לקוי, היא מארגנת לו דרך קלי, חוזה יקר לפרויקט בנייה גדול. ספנסר מוזמן לקלי, פוגש בסוזן ולאחר שמתברר לו שהחוזה הוא בזכותה, הוא בורח.

סוזן מודיעה לקלי כי היא אינה אוהבת אותו ועליה לחפש את ספנסר. היא מוותרת על כל מנעמי העושר ומתחילה לעבוד כרקדנית ו"מארחת" במועדונים זולים ברחבי ארצות הברית עד שהיא מוצאת את עצמה במועדון זול בעיר נמל בדרום אמריקה. למועדון מגיע מיליונר אמריקאי, רוברט ליין (איאן ליין) ומציע לה להצטרף לשייט תענוגות ביאכטה שלו. למקום מגיעים גם מלחים ובתוכם ספנסר, לבוש בגדים מרופטים ומזוקן. הם מחליפים האשמות הדדיות אבל לבסוף מתרככים ונופלים זו בזרועותיו של זה.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|גרטה גרבו
|הלגה/סוזן לנוקס
|
|-
|קלארק גייבל
|רודני ספנסר
|
|-
|ז'אן הרשולט
|קרל אולין
|אבא חורג של הלגה
|-
|אלן הייל
|ג'ב מונסטרום
|הבעל המיועד של הלגה
|-
|ג'ון מיליאן
|ברלי
|מנהל להקה
|-
|איאן קית'
|רוברט ליין
|מיליונר
|-
|הייל המילטון
|מייק קלי
|מיליונר
|}

==קישורים חיצוניים==

* [http://www.tcm.turner.com/tcmdb/title/950/Susan-Lenox-Her-Fall-and-Rise-/ סוזן לנוקס] באתר TCM
* [https://www.youtube.com/watch?v=Ulnnsh92ry0&list=PLkr191RB-wwGAlwAmmbJrF-inBwl4DXtv גרבו וגייבל בקטע מסוזן לנוקס], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי גרטה גרבו
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים אמריקאיים משנת 1931
גאסדלור

גאסדלור (בפארואזית: Gásadalur) הוא כפר בצידו המערבי של ואוגר, אחד מ-18 איי פארו, הנהנה מתצפית פנורמית על האי מייקינס.

גאסלדור ממוקמת ממש על שפת מייקינס ומוקפת בהריה הגבוהים של ואוגר, הר Árnafjall המתנשא לגובה של 722 מטר מצפון, והר Eysturtindur, המתנשא לגובה 715 מטר ממזרח.

רק בשנת 2004 בנו התושבים מנהרה דרך ההרים, כך שהכפר הקטנטן מחובר לנתיבי האי.

== מקור השם גאסלדור ==
גאסלדור נקראה על שמה של המגלה שלה, אישה עשירה בשם גאסה, שחיה במאה ה-12 בכפר קירקג'ובור .

חצי מהאי סטריימוי (האי הגדול ביותר באיי פארו) היה בבעלותה של גאסה, אך כאשר התגלה שהיא אכלה בשר בארוחת הערב, דבר שהיה מנוגד למסורת, היא איבדה את כל ממונה לכנסייה. אחרי שזה קרה, היא עברה להתגורר בוואוגר.

== תעלת גאסלדור ==
במשך שנים רבות, כדי להגיע לכפרים אחרים באי, נאלצו התושבים לעבור מסלול קשה במיוחד דרך הרים בגובה של מעל 400 מטר, מה שמסביר מדוע אוכלוסיית המקום הצטמצמה מאוד.

בשנת 2004 יצרו התושבים באמצעות ביקוע דרך ההרים, מנהרת גישה בצד המערבי של וואוגר, כך שהמנהרה מחברת בין הכפרים בור במזרח לגאסלדור במערב. המנהרה באורך של 1.4 קילומטר ועם נתיב תנועה אחד בלבד לרכבים. בעזרת המהלך הזה, מקווים התושבים שאוכלוסייתה הקטנה של גאסלדור תגדל.

== אוכלוסייה בגאסלדור ==
בעקבות דרכי הגישה המועטות והעובדה שהיא מוקפת הרים, גאסלדור סובלת ממס' תושבים מצומצם ומהנמוכים ביותר בעולם. בשנת 2002, חיו בגאסלדור 16 תושבים בלבד ומספר בתים נותרו נטושים. הדיווח האחרון לגבי גודל האוכלוסייה הוא משנת 2012, כאשר המספר עמד על 18 תושבים בלבד.

== קישורים חיצוניים ==

== הערות שוליים ==

קטגוריה:איי פארו
קטגוריה:כפרים
מתחילים מאפס

מתחילים מאפס היא תוכנית מציאות תיעודית ישראלית המבוססת על הפורמט הדני "Stripped" ובבימויה של אורנה בן דור. התוכנית מציגהנמשתתפים שנפרדים מרכושם למשך 14 יום. התוכנית משודרת החל מ-2 באוגוסט 2020 בכאן 11.

== פורמט ==
הסדרה עוקבת אחר המשתתפים בניסוי חברתי מצולם, הראשון מסוגו בישראל. פורמט התוכנית מבוסס על תוכנית ששודרה בדנמרק וזכתה שם להצלחה טלוויזיונית, ובעקבות כך נמכר לארצות נוספות. ששת המשתתפים נפרדים למשך שבועיים מכל החפצים בביתם. ביום הראשון של הניסוי מגיעה חברת הובלות לבתיהם ותכולת הבית (רהיטים, כלי מטבח, מוצרי טיפוח, טלפונים, מחשבים, בגדים ועוד) נארזת ונלקחת לאחסון במכולה המוצבת קרוב למקום מגוריהם.

בעונה הראשונה המשתתפים נותרו עירומים בבית ריק עם אוכל שהושאר להם בצמצום (שימורים) כאשר הם מצולמים על ידי מספר מצלמות שהותקנו בבית ומצלמה ידנית אחת. בעונה השנייה המשתתפים נותרו עם הבגדים שעל גופם והם קיבלו משלוחים של מוצרי מזון בסיסיים.

לאחר 24 שעות מתחילת הניסוי מותר להם להגיע למכולה ולקחת ממנה פריט אחד. במשך כל ימי הניסוי המשתתפים באים פעם ביום ובוחרים לקחת פריט אחד נוסף מהמכולה בה אוחסנו חפציהם. בשבוע הראשון אסור להם לקחת מהמכולה פריט טכנולוגי כמו טלפון סלולרי, מחשב ועוד. בעונה השנייה בני המשפחה יכלו לבחור בין פריט אישי לכל אחד או פריט משפחתי לכולם.

למשתתפים מותר לעסוק בעבודה מזדמנת תמורת כסף או פתרון אחר שיאפשר להם להשיג את מה שהם צריכים לקיום.

הבמאית בן דור על ההחלטה לעשות את הסדרה בישראל: "(...) ראיתי פורמט דני מצליח באירופה ובארצות הברית בשם Stripped. התלבטתי קצת בגלל הגימיק של ההתפשטות, אבל החלטתי שהמשימה תהיה לחלץ מהמשתתפים משהו מעצמם (...) הזמן שהם עירומים הוא רק למשך 24 שעות, כי לאחר היום הראשון הם יכולים להוציא מהמכולה משהו ולשים על עצמם. בסקנדינביה המשתתפים לא יצאו מהבית ביממה הראשונה. הישראלים לקחו את זה כמשימה. התיידדו עם הרחוב, מצאו אוצרות: בגדים, נעליים ונורא נהנו מזה".

== המשתתפים ==
=== עונה 1 ===
* אלמוג שור ורועי צברי - זוג סטנדאפיסטים נשוי מפלורנטין.
* דניס צ'רקוב - יוטיובר ואושיית רשת מבת ים.
* יניב זנבה ודניאל צגאי - חברים ושותפים לדירה ברחובות. זנבה שחקן (בין היתר בסדרה תאג"ד), צגאי מפיק מסיבות.
* ליהי פישר - מנהלת בחינוך הלא פורמלי שגרה במושב ניר צבי.

=== עונה 2: עונת המשפחות ===
* משפחת גרוס-בצלאלי (שרה גרוס ותמי בצלאלי)
* משפחת קופר
* משפחת לוי
* משפחת אלקיים

== קישורים חיצוניים ==
* !
* 
* 
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט דני
בובה מתי

בובה מתי הוא אלבום שירי ילדים וקלטת וידאו, של המוזיקאי והזמר הישראלי מתי כספי, שיצא בשנת 1992.

בקלטת הווידאו עצמה, עליה מבוסס האלבום שנקראת גם בשם "בובה מתי", קיימים 13 שירים, ויש גם עלילה ותסריט: ביום חורף גשום, מגיע דניאל הביתה ושומע קולות משונים.
דניאל נבהל, אבל אז הוא פוגש את בובה מתי ששר לו שירים בחוויתיו.
כספי מגיש בעצמו את השירים, כשהוא נעזר בגני תמיר, ציפי מור, דני שגב והילדים דניאל אפרת ודפנה פטישי.
תסריט ובימוי לווידאו: שמי זרחין.

האלבום ליווה את הקלטת ומכיל את השירים שבקלטת הווידאו.

השירים באלבום, חוץ מ"שש" ו"נמלים", הם שירים מוכרים, כולם בעיבודים חדשים שנכתבו במיוחד לאלבום, וגם הופיעו כבר באלבומיו הקודמים של כספי, בעיקר באלבום "צד נוסף" שהוקדש אף הוא לשירי ילדים. באלבום גם השיר "ילדותי השנייה", אחד השירים הכי מזוהים איתו. שיר זה, והכללתם של שירים כמו "כלבלב הו בידי בם בם" או "אולי זה מעליב" בהופעותיו של מתי למבוגרים, מראים כי כספי אינו תופס את יצירתו לילדים כז'אנר נפרד מיצירתו למבוגרים.

בין הנגנים המשתתפים באלבום הם פטר ורטהיימר ואיתמר ארגוב. כמו כן משתתפים נגני כלי מיתר שונים. אחד השירים יוצאי הדופן באלבום ובכלל ביצירתו של כספי, הוא השיר "נמלים", מעין שיר פאנקי-ראפ הומוריסטי. האלבום חשף את השירים של כספי לילדים שנולדו בשנות ה-80 המאוחרות ותחילת שנות ה-90.

ב-2008 הוציאה חברת "הד ארצי" את "בובה מתי" בהפצה מחודשת על גבי DVD, במארז הכולל גם תקליטור שמע עם השירים.

הפצת הקלטת לחנויות התקליטים: "NMC".

הפצת הקלטת לחנויות: "קלסיקלטת" ו"הד ארצי".

==השירים באלבום==

==קישורים חיצוניים==

* [http://www.matticaspi.co.il/יצירה-והסטוריה/אלבומים/בובה-מתי/ בובה מתי], באתר האינטרנט של מתי כספי

קטגוריה:אלבומי וידאו מ-1992
קטגוריה:אלבומי מתי כספי
קטגוריה:קלטות ילדים ישראליות
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי מתי כספי
מנו רוט

מנו רוט (בהונגרית: Róth Manó; פשט, 2 במרץ 1868<ref></ref> – בודפשט, 16 בנובמבר 1935)<ref>[http://www.familysearch.org/ark:/61903/3:1:S3HY-6X7S-WGY?i=205&wc=927M-FM9%3A40678301%2C64280001%2C1077262902&cc=1452460 Halálesete bejegyezve a Bp. X. ker. állami halotti akv. 1178/1935. folyószáma alatt.]</ref> היה אומן ויטראז' וצייר זכוכית מפורסם יהודי-הונגרי.

== ביוגרפיה ==
מנו רוט הוא בנם של אמן הזכוכית ז'יגמונד רוט של מריה דוּלֶר, אחיו הצעיר בשלוש שנים של מיקשה רוט, שגם היה אמן ויטראז' וצייר זכוכית. ב־4 בדצמבר 1898, בבודפשט, התחתן עם פאני קוהן (כהן).<ref>[https://www.familysearch.org/ark:/61903/3:1:S3HT-XC39-2P8?i=34&cc=1452460 A házasságkötés bejegyezve a Bp. VII. ker. állami házassági akv. 1320/1898. folyószáma alatt.]</ref> על פי רישומי מרשם התושבים, הוא גר בסוף המאה ה-19, ברחוב ויג 6, קרוב לבית המלאכה של אחיו ברחוב קנדר. לאחר מכן עבר לרובע קבניה (רובע 10) בשנות ה-30. הוא מת משחפת בבודפשט ב-16 בנובמבר 1935 ונקבר בבית הקברות היהודי ברחוב קוזמה בקבר המשותף לאשתו.<ref></ref>

אם כי לא ידוע בוודאות מתי עבד תחת שמו של אחיו ומתי פעל בשמו, אבל חלונות בית הכנסת החדש של סגד (1902), חלונות אולם הטקס של הגימנסיה הקלוויניסטית של בקצ'קמט (1911), חלונות גרם המדרגות, חלומו של הצייר יוז'ף ריפל-רונאי, במוזיאון ארנסט (1912) וציורי הזכוכית של אולם הטקרלין בספא גלרט (1918) נקשרים לשמו.

== לקריאה נוספת ==
* [https://templomablakanno.blog.hu/2011/09/25/roth_mano מנו רוט ויצירתו]
* [https://web.archive.org/web/20171228232501/http://www.restauratorkamara.hu/portfolio/megjelenito.php?id=1715&show_user_id=881 שיקום בית הכנסת החדש בסגד, 2017]

== קישורים חיצוניים ==
* 

== הערות שוליים ==

קטגוריה:ציירים יהודים
קטגוריה:ציירים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:ציירים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1868
קטגוריה:הונגרים שנפטרו ב-1935
Nevermind It's an Interview

Nevermind It's an Interview הוא אלבום ריאיון של להקת נירוונה, שיצא ב-1992 בחברת גפן רקורדס. אלבום זה הוא הראיון הרשמי הראשון והיחיד של הלהקה האמריקאית בשלמותה.
== הפקה ==
האלבום נוצר לצורכי קידום בלבד ולא נמכר בחנויות. האלבום הופק ועובד על ידי קורט סט. תומאס וטרוי סמית' מתחנת הרדיו "WFNX" שבבוסטון (הם גם הכותבים של "Nirvana: The Chosen Rejects" שיצא בשנת 2004). הריאיון עם הלהקה הוקלט בליל ההופעה החיה של הלהקה בתוכנית "סאטרדיי נייט לייב" ברשת NBC ב-1992. האלבום כולל כשעה של ראיון (אודיו בלבד) וברקע הראיון מושמעים שירי הלהקה עליהם מדברים החברים (למעט שירים בודדים המושמעים בשלמותם באמצע הראיון).

עותקים של התקליטור המקורי הם נדירים ביותר והפכו עם השנים לפריט לאספנים בלבד. עם זאת הוא כלול בסוף גרסת האייטונס של המארז תקליטורים "With the Lights Out" הוא נמצא שם בשם:
#"Nevermind It's an Interview, Pt.1"
#"Nevermind It's an Interview, Pt.2"
#"Nevermind It's an Interview, Pt.3"

כל השירים לא נמצאים בשלמותם למעט בודדים. גרסאות ההופעה של "Drain You" ו"School" שוחררו בחלק מהגרסאות של הסינגל "Come as You Are" שיצא חודשיים לאחר מכן.

על העטיפה האחורית של האלבום נכתב: "קורט סנט תומאס, מפיק מוזיקלי של WFNX, בוסטון, מדבר עם קורט קוביין, קריסט נובוסליץ' ודייב גרוהל על חייהם בנירוונה של 1992".

== רשימת השירים באלבום ==

== קישורים חיצוניים ==

קטגוריה:אלבומי 1992
קטגוריה:נירוונה
קטגוריה:אלבומי ראיונות
קטגוריה:אלבומי רוק אלטרנטיבי
שון דייץ'

שון מארק דייץ (באנגלית: Sean Mark Dyche; נולד ב-28 ביוני 1971) הוא כדורגלן עבר ומאמן כדורגל אנגלי המאמן את קבוצת אברטון. ככדורגלן מקצועי דייץ' שיחק בעמדת הבלם.

== קריירה כשחקן ==
דייץ' נולד בעיירה קטרינג שבמחוז נורת'האמפטונשייר שבאנגליה. בגיל 16 דייץ' הצטרף למחלקת הנוער של נוטינגהאם פורסט שם שיחק כבלם. בשנת 1990 דייץ' עבר לקבוצת צ'סטרפילד, בצ'סטרפילד דייץ' שיחק שבע עונות ובחלקן שימש כקפטן הקבוצה ששיחקה בליגה השלישית באנגליה. בשנת 1997 דייץ' עבר לבריסטול סיטי עזר להם לעלות לליגת המשנה באנגליה, בינואר 1999 הוא עזב את בריסטול והושאל ללוטון טאון. דייץ' שיחק שלוש עונות במילוול ולאחר מכן עבר לווטפורד בה שיחק שלוש עונות בצ'מפיונשיפ. את עונת 2005/2006 הוא עבר לנורת'האמפטון טאון לה עזר לעלות לליגה השלישית, ולאחר סיום עונת 2006/2007 דייץ' פרש מקריירה ככדורגלן.

== קריירה כמאמן ==
=== ווטפורד ===
לאחר פרישתו מכדורגל דייץ' חזר לווטפורד ומונה למאמן הקבוצה עד גיל 18 של המועדון. ביולי 2009 הוא מונה לעוזרו של מאמנה של ווטפורד, מלקולם מקאיי. ביוני 2011 לאחר עזיבתו של מקאיי, דייץ' מונה למאמנה של ווטפורד. בעונת 2011/2012 ווטפורד סיימה במקום ה-11 בצ'מפיונשיפ ולאחר סיום העונה דייץ' עזב את הקבוצה.

=== ברנלי ===
בספטמבר 2012 הוא הצטרף לצוות המקצועי של נבחרת אנגליה עד גיל 21 אך חודש לאחר מכן הוא מונה למאמנה של ברנלי מהצ'מפיונשיפ לאחר שמאמנה הקודם, אדי האו, עזב את הקבוצה. בעונת 2013/2014 דייץ' הוביל את ברנלי לעונה מוצלחת מאוד מבחינתה, כאשר הקבוצה סיימה במקום השני הצ'מפיונשיפ ובכך הבטיחה את עלייתה לפרמייר ליג לאחר ארבע עונות של היעדרות. אך, ברנלי סיימה במקום ה-19 בעונת 2014/2015 ובשל כך הם חזרו לליגת המשנה לאחר עונה אחת בלבד בפרמייר ליג. למרות ירידת הליגה דייץ' זכה לאמון מההנהלה של ברנלי והדריך את הקבוצה גם בעונת 2015/2016.

דייץ' הצדיק את האמון שהוא קיבל, והוביל את הקבוצה לאליפות הצ'מפיונשיפ וברנלי עלתה שוב לפרמייר ליג. בעונת 2016/2017 ברנלי הצליחה לשרוד בליגה וסיימה במקום ה-16 בפרמייר ליג. עונת 2017/2018 הייתה עונה מצוינת עבור קבוצתו של דייץ' שסיימו במקום השביעי בליגה, כאשר דייץ' גם קיבל את התואר מאמן חודש פברואר באותה עונה והיה מועמד לתואר מאמן העונה בליגה. מכיוון שברנלי סיימה במקום השביעי היא קיבלה כרטיס למוקדמות הליגה האירופית, ברנלי התחילה בסיבוב המוקדמות השני והעפילה עד לשלב האחרון של המוקדמות, הפלייאוף, בפלייאוף ברנלי הודחה על ידי אולימפיאקוס. ברנלי הציגה יכולת הרבה פחות טובה בעונת 2018/2019 והציגה יכולת הגנתית רעה בהרבה מאשר עונה קודם לכן. ברנלי סיימה במקום ה-16 באותה עונה. את עונת 2019/2020 ברנלי סיימה במקום ה-10 בליגה.

ב-15 באפריל 2022 לאחר עשור בקבוצה, פוטר מתפקידו לאחר שהקבוצה הייתה מתחת לקו האדום 7 מחזורים לסיום העונה.

== תארים כמאמן ==
=== קבוצתיים ===
ברנלי:
* אליפות הצ'מפיונשיפ: 2015/2016

=== אישיים ===
* מאמן החודש בפרמייר ליג: מרץ 2018, פברואר 2020
* מאמן החודש בצ'מפיונשיפ: ספטמבר 2013, אוקטובר 2013, אפריל 2014, פברואר 2016

== קישורים חיצוניים ==

קטגוריה:מאמני כדורגל אנגלים
קטגוריה:כדורגלנים אנגלים
קטגוריה:כדורגלני ווטפורד
קטגוריה:כדורגלני בריסטול סיטי
קטגוריה:כדורגלני לוטון טאון
קטגוריה:כדורגלני מילוול
קטגוריה:כדורגלני צ'סטרפילד
קטגוריה:כדורגלני נורת'האמפטון טאון
קטגוריה:מאמני ברנלי
קטגוריה:מאמני ווטפורד
קטגוריה:מאמני אברטון
קטגוריה:אנגלים שנולדו ב-1971
לירן שטרית

לירן שטרית (נולד ב-12 בינואר 1997) הוא במאי קולנוע, תסריטאי ומפיק ישראלי.

== ביוגרפיה ==
שטרית נולד בחולון ולמד קולנוע במכללת מנשר לאמנות בתל אביב.

===קריירה===
במסגרת לימודי קולנוע יצר שטרית שני סרטים קצרים, "העבר הבלתי נשכח" ו"נקמה כפולה". בקיץ 2019 הופץ סרט קצר אחר של שטרית (באורך של 40 דקות), "בשם הבת", בכיכובם של נתי רביץ, אברהם סלקטר, לירית בלבן ועמי ויינברג. הסרט זכה לתשבחות רבות. למרות אורכו הסרט הוקרן בבתי קולנוע בישראל, שודר פעמיים בטלוויזיה בערוץ הוט סניור והוקרן בפסטיבלים רבים ברחבי העולם, ביניהם Riff ברומא ובוקה רטון בפלורידה<ref></ref>. הסרט משודר באפליקציית וואלה VOD.

בשנת 2020 החלה הפקת סרטו הארוך הראשון של שטרית, "אדמה בוערת", בכיכובם של נתי רביץ, יעל לבנטל, הילה הרוש, אסף הרץ, ריקי בליך, איציק סיידוף. הסרט יצא לאקרנים בישראל בשנת 2022 ונמכר להפצה ברחבי ארצות הברית וקנדה על ידי חברת SEVENTH ART RELEASING.

== קישורים חיצוניים ==
[https://www.ishim.co.il/p.php?s=%D7%9C%D7%99%D7%A8%D7%9F+%D7%A9%D7%98%D7%A8%D7%99%D7%AA לירן שטרית], במיזם "אישים" לתיעוד היצירה הישראלית
* 
* 
* 
* 
* 
* 
*

==הערות שוליים==

קטגוריה:במאים ישראלים
קטגוריה:תסריטאים ישראלים
קטגוריה:מפיקים ישראלים
קטגוריה:בוגרי בית ספר מנשר לאמנות
קטגוריה:ישראלים שנולדו ב-1997
הקונגרס הסורי-פלסטיני

כינוס הקונגרס הראשון בז'נבה, [[1921]]
הקונגרס הסורי-פלסטיני (בערבית: المؤتمر السوري الفلسطيني) היה ארגון שנוסד ב־25 באוגוסט 1921 בז'נבה, שווייץ, על ידי קבוצה של דיפלומטים סורים ופלסטינים שקיבל תמיכה ממפלגת האחדות הסורית . מטרת הקונגרס הייתה להשפיע על כך שסוריה תקבל את מנדט חבר הלאומים על ארץ ישראל. הקמת הארגון הושפעה מקונגרסים נוספים שנערכו בין ארצות ולאומים ערביים שונים, כשהראשון היה הקונגרס הערבי הלאומי הראשון בשנת 1913.

הקונגרס היה חידוש של "קונגרס סוריה" שיוסד שנתיים קודם. הוספת 'פלסטין' לשם באה בעקבות הסכם ניוקומב-פולה בדצמבר 1920, שקבע את הגבולות בין צרפת ובריטניה כך שארץ ישראל (פלשתינה) וסוריה הן מדינות נפרדות. ב־21 בספטמבר, לאחר עשרים ושישה ימים של דיונים בין חברי הקונגרס, פרסם הארגון הצהרה פומבית בפני חבר הלאומים הנוגעת לשש דרישות:

# הכרה בעצמאות ובשלטון הלאומי של סוריה, לבנון ופלסטין כמדינות מוסלמיות ערביות.
# הכרה בזכותן של מדינות אלה להתאחד למדינה אחת, שנשלטת על ידי מועצה שנבחרת באופן דמוקרטי על ידי התושבים.
# ביטול מיידי של המנדט הבריטי בארץ ישראל והמנדט הצרפתי בלבנון וסוריה.
# עזיבת הכוחות הצרפתים והבריטיים מסוריה, לבנון וארץ ישראל לאלתר ובאופן מיידי.
# ביטול מוחלט של הצהרת בלפור.
פעולות הקונגרס העלו חרס, ורק הדרישה הראשונה נענתה בסופו של דבר, אך בדיעבד.

== מנהל הקונגרס ==
* מישל לוטפללה (נשיא)
* רשיד רידא (סגן נשיא)
* חאג' טופיק ח'מד (סגן נשיא)

== קישורים חיצוניים ==
* [https://books.google.com/books?id=98s_RXcO2c4C&pg=PA105&dq=%22Syrian-Palestinian+Congress%22&hl=en&ei=cyGrTZeDCoeY8QPZ8b24Ag&sa=X&oi=book_result&ct=result&resnum=10&ved=0CF4Q6AEwCQ#v=onepage&q=%22Syrian-Palestinian%20Congress%22&f=false The Ideas of Amir Shakib Arslan: Before and After the Collapse of the Ottoman Empire, Mahmoud Haddad]
* [http://www.eltaher.org/docs_photos/1921-Call-to-the-League-of-Nations-doc184_en.html Arabic translation of the September 1921 "Call to the Second General Assembly of the League of Nations" addressed by the Syrian-Palestinian Congress]
* [http://www.eltaher.org/docs_photos/1921-Syro-and-Lebanese-Palestinian-Congress-Meeting-in-Geneva-image588_en.html Photograph of the Syro-Palestinian Congress meeting in Geneva from August 25 to September 21, 1921]
* [https://books.google.com/books?id=F03gSAAACAAJ&dq=%22congres+syrio-palestinien%22&hl=en&ei=eiurTfS4F4WV8QON4Jy5Ag&sa=X&oi=book_result&ct=result&resnum=1&ved=0CDMQ6AEwAA Congrès Syrio-Palestinien: (Genève 25 août - 21 sept. 1921): Appel adressé à la 2me Assemblée générale de la Société des Nations]
* [https://timesmachine.nytimes.com/timesmachine/1921/09/01/98726827.pdf Syrians Present Grievances to the League, New York Times, August 31 1922]
* [http://visualiseur.bnf.fr/CadresFenetre?O=NUMM-103839&I=165&M=tdm List of signatories]

קטגוריה:לאומיות פאן-ערבית
קטגוריה:כנסים
קטגוריה:ז'נבה: היסטוריה
קטגוריה:1921
בראסרי M&R

בראסרי M&R (מכונה "הבראסרי") הייתה מסעדה מסוג בראסרי שפעלה ברחוב אבן גבירול בתל אביב, בין השנים 2002–2021. קבוצת R2M, שבבעלותה הייתה המסעדה, פתחה במקומה סניף של "הדליקטסן", המעדנייה של הקבוצה. המעדנייה שמרה על חלק מהאלמנטים של המסעדה, בהם הבר, השולחנות וחלק מהמנות.

== היסטוריה ==
את הבראסרי פתחו המסעדנים רותי ומתי ברודו, הבעלים של מסעדת [https://www.coffeebar.co.il/ קופי בר], ב-2002. מטרתם הייתה פתיחת דיינר אמריקאי המושפע מבראסרי צרפתי, מעוצב בהשראת אופנת המודרניזם הקלאסי שהתבלטה בשנות ה-30 בתל אביב, פריז וניו יורק. האותיות M&R בשם המסעדה מסמלות את שמותיהם הפרטיים - מתי ורותי. לפני הפתיחה נסע צוות המסעדה בראשות מתי ברודו ללימוד בסבב מסעדות בראסרי בהולנד ובפריז.

העבודה על המסעדה החלה במהלך שנת 2000 בהשקעה של למעלה ממיליון דולרים. במהלך העבודה עליה פרצה האינתיפאדה השנייה, שגרמה לעיכוב של שנה וחצי בפתיחתה. עיצוב המסעדה נעשה על ידי רותי ברודו. הוא כלל צבעים ייחודיים ומנורות משוק הפשפשים בפריז. בעת הפתיחה המתינו מחוץ למסעדה כ-300 איש, שגרמו לפתיחת המסעדה 12 שעות מוקדם מן המתוכנן.

בראשית פעילותה, המסעדה פעלה במתכונת של 24 שעות ביממה, 7 ימים בשבוע . בעקבות החלטת בג"ץ לאשר היטל רטרואקטיבי על מסעדות שהעסיקו מבקשי מקלט. במסגרת זו הוטל על המסעדה קנס של 3 מיליון שקלים. במטרה לצמצם הוצאות, ועקב מחסור בכוח אדם זמין, החליטו במסעדה לסגור את דלתותיהם בלילה. החל מפברואר 2018 המסעדה פעלה בימים שבת-רביעי עד השעה 01:00, ובמהלך סוף השבוע המשיכה לפעול במתכונת רציפה.

ביולי 2020, עקב התפרצות נגיף הקורונה בישראל, רותי ברודו הודיעה על סגירת מסעדת הבראסרי, זאת משום שמרבית עובדיה נדרשו להיכנס לבידוד עקב חשש להידבקות בנגיף. ברודו טענה כי בשל הקושי לקיים את המסעדה בתנאים אלה הם נאלצים לסגור. מדבריה עלה כי מדובר במצב זמני, אך במרץ 2021 הודיעה המסעדה על סגירתה הסופית.

== ייחודיות ==
כבר בשנותיה הראשונות קיבלה הבראסרי תדמית של נקודת מפגש לידוענים ואח"מים, וכמקום בו בוחרים אנשי תעשיית הבילוי הלילי התל אביבית לסיים את יומם, זאת בזכות הנחה של 40% שניתנת לברמנים, מלצרים ומסעדנים. ברודו זוקפת את המצב הביטחוני ששרר במדינה בעת פתיחת המסעדה, לאחת הסיבות להצלחתה, בכך שהיו מעט מסעדות חדשות שנפתחו באותה תקופה.

במרבית שנותיה הראשונות של הבראסרי, היא הייתה בין המסעדות היחידות שפעלו 24 שעות ביממה בישראל.

=== הבייקרי ===
ליד הבראסרי נפתח בית קפה וקונדיטוריה בשם "[https://www.bakerytlv.co.il/ הבייקרי]", שמספק קינוחים ומאפים למסעדות הרשת וגם מתנהל כבית קפה עצמאי. עם השנים התרחב הבייקרי לרשת חנויות. עד 2020 לבייקרי היו חמישה סניפים בתל אביב.

== ביקורות ==
הבראסרי הואשמה פעמים רבות בהתנשאות בורגנית, אליטיזם ויומרנות. מסיבות אלו בחר עיתון "העיר" לציין את פתיחת הבראסרי כ"הדבר הרע שקרה" בתל אביב בשנת 2003. כראיה לגישה זו ניתנו כדוגמה הלבוש של המלצרים בבגדי שף או הכיתוב בצרפתית בתפריט המסעדה.

== הערות שוליים ==

קטגוריה:תל אביב-יפו: בתי קפה ומסעדות
אלביון נימבוס

אלביון נימבוס (באנגלית: Albion Nimbus) הוא אוטובוס קטן מתוצרת יצרנית הרכב הסקוטית Albion Motors אשר יוצר בין השנים 1955 – 1965.

"אלביון מוטורס" נרכשה על ידי "ליילנד מוטורס" ("Leyland Motors" ) בשנת 1951. כלי רכב המשיכו לייצר תחת המותג "אלביון" עד 1972, לאחר מכן המשיכו לייצר, אך נמכרו תחת המותג "ליילנד". ייצור כלי הרכב במפעל Albion לשעבר באזור סקוטסטון ("Scotstoun" ) בגלאזגו שבסקוטלנד נמשך עד שנת 1980.

דגם "אלביון נימבוס" הוצג לראשונה בתערוכת הרכב הסקוטית בגלאזגו בסתיו שנת 1955 ויוצר עבור חברות אוטובוסים כפריות ובשכירות פרטית.

==מפרט טכני==
* דלת כניסה 1 באמצעות מדרגה (בצד הנגדי מאחור נבנתה עוד דלת קטנה שהייתה דומה במבנה לדלת מכונית משפחתית) (ראו תמונה מספר 5).
* מספר נוסעים: 36 - 29 מושבים.
* מנוע רצפתי אופקי.
* מנוע דיזל.
* שלדה - מסגרת פלדה דחוסה.
* "אלביון נימבוס" יוצא לאוסטרליה. מתחו את הגוף (שלדה ארוכה יותר) ל-8.5 מטר, 39 מושבים.
* גרסה נוספת של דגם "אלביון נימבוס" נבנתה כ"אוטובוס בית ספר" עבור מחלקת החינוך באזור "Dunbartonshire" ב"סקוטלנד", שהכילה 41 מושבים.

==דגמים==
* "MR9N" - יוצר משנת 1955.
* "NS3N" - יוצר משנת 1958.
* "NS3AN" - יוצר משנת 1960.

==גלריה==
<gallery mode="packed" heights="120">
קובץ:Maidstone & District bus SO308 (308 LKK), M&D and EK 60 rally (2).jpg | "אלביון נימבוס"
קובץ:Guernsey tour bus 75 Albion Nimbus JNP 590C Metrocentre rally 2009 pic 2.JPG | "אלביון נימבוס" (מבט מלפנים)
קובץ:Guernsey tour bus 75 Albion Nimbus JNP 590C Metrocentre rally 2009 pic 4.JPG | "אלביון נימבוס" (מבט מאחור)
קובץ:Wirral Bus & Tram Show - DSC03183.JPG | "אלביון נימבוס"
קובץ:Preserved Western Welsh bus 7 (TUH 7) 1960 Albion Nimbus Harrington, 8 May 2011 (2).jpg | "אלביון נימבוס" - מבט לדלת האחורית הנוספת (תמונה מספר 5)
קובץ:Preserved Western Welsh bus 7 (TUH 7) 1960 Albion Nimbus Harrington, 8 May 2011 (1).jpg | "אלביון נימבוס"
קובץ:Devon General XTA839 (6226165899).jpg | "אלביון נימבוס"
קובץ:Bristol Harbourside Devon General 839 XTA839.jpg | "אלביון נימבוס"
קובץ:Albion Nimbus NS3 Bus (1960).jpg | "אלביון נימבוס", שנת 1960
</gallery>

==ראו גם==
* אלביון CX22S
* אלביון לאולאנדר

==קישורים חיצוניים==

* 

==הערות שוליים==

קטגוריה:דגמי אוטובוסים
קטגוריה:כלי רכב המיוצרים בסקוטלנד
קטגוריה:כלי רכב שהושקו ב-1955
כפי שתרצה בי

כפי שתרצה בי (באנגלית: As You Desire Me) הוא סרט קולנוע אמריקאי משנת 1932 עם גרטה גרבו ומלווין דאגלס בתפקידים הראשיים. זה הרושון מתוך שלולשת הסרטים בהם הופיעו יחד. הם הופיעו שוב בנינוצ'קה (1939) ובאישה דו פרצופית (1941) שהיה הסרט האחרון של גרבו.
התסריט מבוסס על המחזה Come tu mi vuoi של לואיג'י פירנדלו (1929). הנושא של הסרט - התחזות לאדם אחר לשם רווחים היה השראה למחזה "אנסטסיה" של מרסל מורט שעובד אחר כך לסרט אנסטסיה בכיכובה של אינגריד ברגמן.

==תקציר העלילה==
בודפשט 1925, זארה (גרטה גרבו) היא זמרת מבוקשת במועדונים וגברים רבים עוגבים עליה. היא מתגוררת באחוזתו של הסופר העשיר קרל סאלטר (אריך פון שטרוהיים) ומשמשת כפילגשו. היא אינה מרוצה מחייה ופורקת את דיכאונה בשתיית אלכוהול.

יום אחד מגיע לאחוזה צייר בשם טוני (אוון מור) ואומר כי זארה היא למעשה רוזנת איטלקייה בשם מריה וכי במלחמת העולם הראשונה, בשנת 1915 פרצו חיילים לאחותה שדדו אותה והתעללו בנשים ומאז היא נעלמה. הוא בטוח כי זארה היא מריה היות שצייר אותה בעבר ומכיר היטב את פניה.

בתחילה זארה מסתייגת מההסבר הזה ומסרבת לעזוב אבל לאחר זמן מה היא מסכימה כי ברצונה לעזוב את הסופר. סאלטר כועס, יורה עליה ופוצע אותה בזרועה אך הם נמלטים ממנו בדרך לרומא.

ברונו וארלי (מלווין דאגלס) בעלה של מריה, הוא כעת קצין בצבא האיטלקי. הוא מקבל בשמחה את הידיעה ומחכה למריה בתחנת הרכבת ביחד עם אחותו לנה (רפאלה אוטיאנו). היא מוצאת חן בעיני ברונו ואחותו אך אינה מכירה אותם "כי זיכרונה אבד".

ברונו ו"מריה" מתאהבים אף על פי שזהותה האמיתית לא ברורה. למקום מגיע סאלטר ומגלה ל"מריה" כי בעצם כל זה הוא תחבולה של ברונו לא לאבד את האחוזה הרשומה על שם אשתו. סאלטר מביא למקום אישה מסנטוריום לחולי נפש וטוען שהיא מריה האמיתית אבל חקירה קצרה של ברונו שוללת זאת.

לבסוף אומרת "מריה" לברונו שהיא אוהבת אותו ושיקבל אותה כמו שהיא כפי שהוא רוצה והם מתחבקים.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|גרטה גרבו
|זארה/מריה
|זמרת
|-
|מלווין דאגלס
|ברונו וארלי
|רוזן איטלקי
|-
|אריך פון שטרוהיים
|קרל סאלטר
|סופר
|-
|אוון מור
|טוני
|צייר
|-
|ראפאלה אוטיאנו
|לנה
|אחותה של מריה
|}

==קישורים חיצוניים==

*[http://pre-code.com/as-you-desire-me-1932-review-with-greta-garbo-melvyn-douglas-and-erich-von-stroheim/ כפי שתרצה בי], באתר Pre-Code
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי גרטה גרבו
קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטים אמריקאיים משנת 1932
איזבלה גרינבסקאיה

איזבלה גרינבסקאיה (באנגלית: Isabella Grinyevskaya; 3 במאי 1864 - 15 באוקטובר 1944) הייתה סופרת, מחזאית ומבקרת ספרות רוסייה-יהודייה מפורסמת.
היא גם הייתה מתורגמנית שתרגמה לרוסית כתבים רבים בפולנית, גרמנית, צרפתית, איטלקית, ארמנית וגאורגית. שמה האמיתי של איזבלה גרינבסקאיה הוא ביילה (ברטה) פריידברג ואילו איזבלה גרינבסקאיה הוא שם העט שלה.

== חיים אישיים ==
איזבלה גרינבסקאיה נולדה ב-3 במאי 1864 בגרונדו לסופר הרוסי-יהודי אברהם שלום פרידברג ובשלב מאוחר יותר בחייה עברה לסנט פטסבורג. בשנת 1886 היא התחתנה עם הסופר מרדכי ספקטור והייתה אשתו הראשונה. שנה לאחר חתונתם הם עברו לורשה, שם הם גם התגרשו.
איזבלה גריבנסקאיה פרסמה עבודות רבות. ביניהן, הרומן הראשון שלה נקרא "The Orphan" שפורסם בהנס פרייד בשנת 1888, הסיפור "From Happiness to the Grave" שהתפרסם בורשה בשנת 1894, והעבודה הראשונה שפרסמה נקראה "The First Storm" ב-1895, בכתביה היא ניסתה לתאר את חיי מעמד הביניים של היהודים ובעיקר את מצבן של נערות צעירות נאורות.
בשנת 1903 כתבה את המחזה "Bab" אשר עוסק בדת הבהאאית וזכה להערכה רבה בקרב המבקרים, זה הרגע שבו החלה איזבלה גריבנסקאיה להתקרב לדת הבהאאית ולבסוף להפוך למאמינה בדת.
במהלך השנים עברה לקונסטנטינופול (איסטנבול ) ואת שנותיה האחרונות בחרה איזבלה גרינבסקאיה לחיות בבדידות וב-15 באוקטובר 1944 היא נפטרה באיסטנבול.

== כתיבה והתעניינות בדת הבהאאית ==
איזבלה גרינבסקאיה התעניינה בדת הבהאאית ובמאי 1903 איזבלה גרינבסקאיה כתבה את המחזה "Bab" אשר הוצג בסנט פטסבורג שלוש פעמים במהלך השנים 1904–1917 . המחזה מבוסס על חייו של ממציא הדת הבהאאית, הבאב. המחזה תורגם לצרפתית וטטרית ומאוחר יותר לגרמנית. המחזה קיבל שבחים רבים מליאו טולסטוי (מבקר מפורסם בזמנו) ומבקרים מפורסמים אחרים. בינואר 1904 כאשר המחזה עלה בפעם הראשונה נחשף טולסטוי לראשונה לדת הבהאאית. הוא שיבח את גרינבסקאיה ושיתף אותה בחיבתו לדת הבהאאית.

בשנת 1910 היא התיישבה בקונסטנטינופול, מקום שבו הייתה קהילה גדולה של דת הבהאאית. בתקופה זו, בשנים 1910–1911, היא פגשה את עבד אלבהאא ראש הדת הבהאאית במהלך מסעו למצרים, שם הייתה אורחת שלו במשך שבועיים. בעקבות המפגש עימו נהפכה איזבלה גרינבסקאיה למאמינה בדת. לאחר שחזרה לרוסיה הם המשיכו להתכתב ביניהם. במהלך ההתכתבויות ביניהם שיבח עבד אלבהאא את איזבלה גרינבסקאיה על מאמציה להעלות מצגים ומחזות אודות הבאב ובהאא אללה וכי למצגים ומחזות אלו תהיה השפעה גדולה מאוד והכרה משמעותית של אירופה בדת.

מיד עם חזרתה ממצרים בינואר 1911 היא התחילה לעבוד על ספר בשם "A Journey in the Countries of the Sun" בעקבות המפגש שלה עם עבד אלבהאא. העבודה על הספר לא הושלמה עד 1914 מכיוון שבמהלך קיץ 1912 היא נסעה לפריס כדי לעבוד עם המתרגמת הצרפתית מאדאם הלפרין של ה"באב". כאשר היא חזרה לסנט פטסבורג היא החלה לעבוד על דרמה אשר נקראה "באב אללה", המשך של מחזה ה"באב" על חייו של הנביא בהאא אללה, אשר פורסם בסנט פטסבורג בשנת 1912 אבל מעולם לא הוצג על הבמה. לבסוף, הספר מעולם לא יצא לאור מכיוון שבאותה תקופה החלה מלחמה.

==קישורים חיצוניים==

== הערות שוליים==

קטגוריה:סופרות רוסיות
קטגוריה:נשים בהאיות
קטגוריה:יהודים מומרים רוסים
קטגוריה:רוסיות שנולדו ב-1864
קטגוריה:רוסים שנולדו ב-1864
קטגוריה:נפטרות ב-1944
Nirvana (אלבום של נירוונה)

Nirvana הוא אלבום אוסף של להקת הגראנג' האמריקאית נירוונה. הוא יצא לאור באוקטובר 2002. האלבום הוא אוסף של הלהקה מהקמתה ואלבומה הראשון "Blew" ועד האלבום האחרון שלה בתור להקה פעילה "MTV Unplugged in New York". זהו האלבום השלישי שהוציאה הלהקה לאחר מותו של הסולן קורט קוביין באפריל 1994. בנוסף באלבום, הוצאה חדשה באלבום הייתה האחרונה שהוקלטה באולפן בהרכב מלא של הלהקה, השיר "You Know You're Right", ולא יצא מעולם עד כה (סביבו התנהל הליך משפטי על זכויות יוצרים בשנים שלפני יציאת האלבום).

האלבום פתח בדירוג במקום השלישי במצעד הבילבורד 200 האמריקאי עם 234 אלף עותקים שנמכרו. האלבום מכר בסך הכל כמיליון עותקים בארצות הברית בלבד, וכ-2 מיליון עותקים באירופה בלבד, נכון ל-2007.

== רקע ==
האלבום יצא לאור לאחר הסכם פשרה על עיזבונו של קוביין בין אלמנתו קורטני לאב לבין חברי הלהקה שנותרו, קריסט נובוסליץ' ודייב גרוהל, שהגיעו להסדר לאחר סכסוך משפטי ארוך שהחל אחרי מותו כ-8 שנים לפני כן.

הסכסוך היה בעיקר סביב השיר "You Know You're Right" שרצו להוציא לאור נובוסליץ' וגרוהל באוסף של שירים נדירים, אך לאב הטילה וטו על הפצתו, ותבעה את נובוסליץ' וגרוהל על זכויות ללהקת נירוונה. התביעה של לאב טענה כי השיר "You Know You're Right" הוא להיט פוטנציאלי עתידי שיש לשמר באותה עת. היא האמינה שיש להוציאו כסינגל לבדו ולא כחלק ממארז תקליטורים כפי שרצו נובוסליץ' וגרוהל להוציא אותו.

בספטמבר 2002, יצאה הודעה רשמית שהתביעה יושבה ושהשיר ייצא לאור במסגרת אלבום אוסף זה "Nirvana" - שהוא מקבץ הלהיטים החשובים של הלהקה מכל הזמנים, ולאחריו ייצא לאור אוסף תקליטורים נוסף בשנת 2004.

== רשימת השירים ==

==קרדיטים והפקה==
===נגינה===
*קורט קוביין - שירה, גיטרה
*קריסט נובוסליץ' - גיטרה בס
*דייב גרוהל - תופים, שירת רקע
*צ'אד צ'אנינג - תופים ב-"About a Girl" ו-"Been a Son"
*דן פיטרס - תופים ב"Sliver"
*פאט סמיר - גיטרה באלבום "MTV Unplugged"
*לורי גולדסטון - צ'לו באלבום "MTV Unplugged"
*קירה שאליי - צ'לו בשיר "Dumb"
===הפקה===
*להקת נירוונה - הפקה
*בוץ' ויג - הפקה, טכנאי קול
*סטיב אלביני - טכנאי קול, מיקסינג
*ג'ק אנדינו - טכנאי קול, מיקסינג
*סטיב פיסק - טכנאי קול, מיקסינג
*אדם קספר - טכנאי קול, מיקסינג
*אנדי וואלאס - מיקס
*סקוט ליט - הפקה, מיקס
*בוב לודוויג - מאסטרינג
*רוברט פישר - ייעוץ אומנותי
*דייוויד פריקה - תווים
*מייקל מייסל, ג'יימב ברבר, ג'ון סילבה - הפקת הפרויקט
*פרנק מיקולטה, פרנק אוקנפלס, צ'ארלס פיטרסון, Redfems - צילומים

== מיקומי שיא ==

=== מצעדי סוף שנה ===

== נתוני מכירות ==

== קישורים חיצוניים ==

== הערות שוליים ==

קטגוריה:נירוונה
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי פלטינה כפולה ומעלה בארצות הברית
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי פלטינה מרובעת ומעלה באוסטרליה
קטגוריה:אלבומי פלטינה בברזיל
מגדל סן מרטין

מגדל סן מרטין (בספרדית: Torre de San Martín), הוא מבנה מהמאה ה-14 בעיר טרואל במחוז טרואל, באראגון שבספרד. המגדל הוא דוגמה בולטת לאדריכלות בסגנון מודחאר. יחד עם כנסיות אחרות בעיר ובמחוז סרגוסה הוא מוגדר מ-1986 כחלק מאתר מורשת עולמית של אונסק"ו בשם אדריכלות מודחאר באראגון. המגדל הוקם ב-1316 ושופץ במאה ה-16, כשנוסף לו בסיס מאבני גזית.

פרט ממגדל סן מרטין

==היסטוריה==
המגדל נבנה בין השנים 1315 - 1316 ושופץ בין השנים 1549 - 1551 על ידי קינטו פיירס ודל (Quinto Pierres Vedel) שהרס בתים צמודי קרקע כדי להשאיר כיכר פתוחה לפני המגדל ובנה חיזוק באבני גזית בבסיסו כדי לתקן ולמנוע את ההידרדרות של חלקו התחתון, שנשחק מאוד בגלל הלחות. בשנת 1926 התחיל ריקרדו גרסיה גרטה (Ricardo García Guereta) שחזור חשוב. בתקופה לאחר מלחמת האזרחים בספרד ביצע מנואל לורנטה חונקרה (Manuel Lorente Junquera) שוב שיפוצים במגדל, ושחזר חלקי קרמיקה בגוון מאופק יותר מהמקור. בין 2002 ל-2007 בוצע שחזור מוחלט, מבפנים ומחוץ, שכלל שיקום הכניסה הישנה שמתחת למגדל.

==תיאור==
המגדל הרבוע ממוקם על גבעת אנדקילה (Cuesta de la Andaquilla) בכיכר פרס פראדו (Plaza de Pérez Prado), מול רחוב דה לוס אמנטס. זהו, כמו אחרים ממגדלי טרואל, מגדל לבנים עם קישוטים קרמיים מזוגגים. אפשר לעבור מתחת למגדל בבסיסו דרך קמרון מחודד. ניתן לראות רק שלוש מפאות המגדל, שכן הרביעי צמוד לכנסיית סן מרטין, מתקופת הבארוק.

המגדל מחקה את מבנה המינרט של האל-מוואחידון עם שני מגדלים מרובעים קונצנטריים שביניהם נמצא גרם המדרגות. למגדל הפנימי שלוש קומות חופפות המכוסות בקמרון צלעות.

==אתר מורשת עולמית==
ב-1911 הוכרז האתר כ"אתר אמנותי היסטורי" (Monumento histórico artístico), כיום "אתר של עניין תרבותי" (Bien de Interés Cultural). מגדל סן מרטין בטרואל הוכרז, יחד עם המכלול המונומנטלי של מבנים בסגנון מודחאר של העיר, אתר מורשת עולמית על ידי אונסק"ו בשנת 1986.

על פי ההכרזה:

==קישורים חיצוניים==

*[https://www.aragonmudejar.com/teruel/pag/samartin1.htm מידע ותמונות על מגדל סן מרטין] 

==הערות שוליים==

קטגוריה:ספרד: אדריכלות
קטגוריה:טרואל
בירגיט קולברג

בירגיט רגנהילד קולברג (בשוודית: Birgit Ragnhild Cullberg; 3 באוגוסט 1908 – 8 בספטמבר 1999) הייתה כוריאוגרפית שוודית. קולברג נולדה בניקופינג, בתם של מנהל הבנק קרל קולברג ואלנה וסטרסטרום.

== ביוגרפיה ==
קולברג למדה בלט אצל קורט יוס-לדר וליליאן קרינה ובבלט המלכותי בלונדון בשנים 1952–1957. ב-1960 התמנתה למנהלת וכוריאוגרפית בתיאטרון העירוני של סטוקהולם. כמה מיצירותיה הועלו בהצגות בכורה באופרה המלכותית השוודית בסטוקהולם.

קולברג זכתה להכרה בינלאומית כשייסדה את בלט קולברג בשנות ה-60. עם פרישתה בשנת 1985, קיבל עליו בנה מאטס אק את ניהול להקת הבלט. ועדת המענקים השוודית לאמנויות ייסדה את מלגת קולברג לכבודה ותואר פרופסור לשם כבוד ניתן לה באוניברסיטת סטוקהולם, שם למדה בצעירותה. כמו כן קיבלה את אות הכבוד הצרפתי של מסדר האמנויות והספרות ואת אות הכבוד האיטלקי "קבליירה אופיציאלה".

== משפחה ==
בין 1942 ל-1949 הייתה נשואה לשחקן אנדרס אק. נולדו להם שלושה ילדים.

== כוריאוגרפיה נבחרת ==
<div class="mw-content-ltr">
* Vägen till Klockrike
* Miss Julie
* The Moon Reindeer
* The Lady from the Sea
</div>
== קישורים חיצוניים ==
* 

* [https://www.nytimes.com/1999/09/13/arts/birgit-cullberg-91-swedish-choreographer.html אנה קיסלדורף, הספד "בירגיט קולברג, כוריאוגרפית שוודית, מתה בגיל 91"], באתר הניו יורק טיימס, 13 בספטמבר 1999
* [https://www.independent.co.uk/arts-entertainment/obituary-birgit-cullberg-1122641.html נדין מייסנר, הספד לבירגיט קולברג], באתר האינדיפנדנט, 27 בספטמבר 1999
* [http://www.cullbergbaletten.se/en/history היסטוריה של בלט קולברג, האתר הרשמי]
* 

קטגוריה:כוריאוגרפיות
קטגוריה:רקדניות בלט שוודיות
קטגוריה:ילידות 1908
קטגוריה:נפטרות ב-1999
מריה פטרובה

מריה אלכסנדרובנה פטרובה (ברוסית: Мария Александровна Петрова; נולדה ב־15 במאי 1978) היא רוצחת רוסייה שביצעה 2 מקרי רצח ומספר ניסיונות רצח של גברים. פשעיה ייחודיים במקצת לפרקטיקה הפלילית הרוסית.

מריה פטרובה הייתה ידועה בכינוי "זיוזינסקאיה מניאצ'קה" משום שפעלה בראיון זיוזינו שבמוסקבה.

== ביוגרפיה ==
מריה פטרובה התעסקה בשחייה מילדות. היא הייתה לא תקשורתית, סגורה. פעם אחת, על פי הצהרתה עצמה, היא נאנסה. האנס, לדברי פטרובה, היה בחור צעיר. לאחר שפטרובה, כפי שהיא טענה, הוטרדה על ידי עמית קשיש בעבודה, היא התחילה לשנוא את כל הגברים.
היא לימדה חינוך גופני במכללה הטכנולוגית האלקטרונית במוסקבה.

פטרובה הייתה תחת הסתכלות פסיכיאטרית. היה לה מראה גברי: דמות שרירית, כתפיים רחבות, גובה.
ב־1 במרץ 2002 הרגה פטרובה את סרגיי מקרייב בן ה־20 בשתי נעיצות סכין. בהמשך, היא הסבירה זאת בהטרדה מצידו, אך העדים לא ראו זאת. הרצח התרחש בתחנת תיאטרון שלום ליד תחנת המטרו ורשבסקאיה. ב־27 במרץ, ברחוב סיבאשסקאיה, הרגה פטרובה את הגמלאי ניקולאי ז'בין בן ה־60 על ידי חיתוך גרונו. בהמשך, פטרובה ביצעה 3 תקיפות נוספות בכוונה לרצח (כל הקורבנות שרדו), היא נחשדה בתקיפה נוספת, אך לא הואשמה בחוסר ראיות. כל ההתקפות בוצעו באותה הדרך – פצעי דקירה בצפק ובצוואר.

פטרובה לא חששה להיתפס. היא ביצעה פשעים מול עשרות אנשים. בעלת מקצוע הוראה שהוא מקצוע ציבורי למדי וביצוע פשעים באזור אחד, היא נחשפה במהרה ונעצרה. המעצר בוצע בלילה של 23 באפריל 2002. פטרובה התוודה במהרה על הכל. היא הואשמה ברצח שניים ובניסיון רצח של שלושה אנשים. בדיקה פסיכיאטרית משפטית מצאה שפטרובה לא שפויה ונשלחה לטיפול חובה<ref></ref>.

מריה פטרובה נכללה ברשימה של פורבס רוסיה בין 12 רוצחות סדרתיות המסוכנות בהיסטוריה.<ref>https://www.forbes.ru/forbes-woman/501341-pocemu-zensiny-ubivaut-12-samyh-opasnyh-man-acek-v-istorii</ref> 

בדצמבר 2023 פורסם שמריה פטרובה, מתכוננת לצאת לחופשי מבית חולים פסיכיאטרי.<ref>https://aif.ru/society/people/krovavaya_masha_zyuzinskaya_manyachka_mariya_petrova_gotovitsya_vyyti_na_svobodu?utm_medium=referral&utm_source=infox.sg&utm_campaign=exchange</ref>

==קישורים חיצוניים==
* מתוך תוכנית הטלוויזיה "דוקומינטלניי דטקטיב"

==הערות שוליים==

קטגוריה:רוצחות סדרתיות
קטגוריה:רוצחים סדרתיים רוסים
קטגוריה:רוסיות שנולדו ב-1978